
	המפרט האחיד

	
במסגרת הרפורמה ברישוי עסקים פועלת המדינה והמועצה לפרסם ולהכין מפרט אחיד הכולל את המסמכים, הדרישות  והתנאים הנדרשים מבעל עסק לשם קבלת רישיון עסק או חידושו, ברשות הרישוי (עירייה, מועצה מקומית או מועצה אזורית), לפי חוק רישוי עסקים, התשכ"ח-1968-  להלן: "המפרט האחיד"
המפרט האחיד תקף לגבי סוגי עסקים המופיעים בצו רישוי עסקים (עסקים טעוני רישוי), התשע"ג-2013.
כמו כן יש להתעדכן לגבי אותם מפרטים שכבר פורסמו.
 
הנחיות לעניין הקריאה, השימוש והתחולה של כל חלקי המפרט האחיד 
על כל עסק חלות הדרישות מטעם הגורמים הממשלתיים – "נותני האישור" (המשרד להגנת הסביבה, המשרד לביטחון הפנים (משטרה וכיבוי), משרד הכלכלה, משרד החקלאות ופיתוח הכפר ומשרד הבריאות)  וכן דרישות "רשות הרישוי"  - במקרה זה מועצה מקומית דאלית אל כרמל.
המפרט האחיד של מועצה מקומית דאלית אל כרמל מורכב משני חלקים – "דרישות כלליות  מעסקים" 
 ו – "דרישות פרטניות מעסקים".
בעל עסק – בבואך לקרוא את המפרט האחיד, עליך לקיים את כל האמור בכל אחד  מהשלבים המוזכרים לעיל:
שלב 1: 
קיום כל דרישות נותני האישור הרלבנטיים לפריט העיסוק/סוג העסק המסוים, המופיעים באתר ממשל זמין 
 
שלב 2:
קיום דרישות רשות הרישוי המופיעות במפרט האחיד של מועצה מקומית דאלית אל כרמל בפרק "דרישות כלליות מעסקים". 
יובהר בזאת כי כל הדרישות המופיעות בפרק זה "דרישות כלליות מעסקים"  הינן חלק בלתי נפרד ומחייב מהמפרט ועל בעל העסק לעמוד בהן ככל שהינן רלבנטיות לעסקו. 
באחריות בעל העסק לקרוא את הדרישות הכלליות, לבחון איזה דרישות  רלבנטיות לגבי עסקו לפי כל דין ולקיימן. זאת בנוסף לאמור בפרק דרישות פרטניות מעסקים.
 
שלב 3: 
קיום דרישות רשות הרישוי המופיעות במפרט האחיד של המועצה מקומית דאלית אל כרמל בפרק "דרישות פרטניות מעסקים". 
באחריות בעל העסק לקרוא את הדרישות הפרטניות המופיעות בטבלה, תחת מספר הפריט הספציפי של עסקו ולקיים את כל הדרישות והמגבלות המופיעות תחת מספר פריט זה.



.

עיקרי הרפורמה :

יצירת מפרט אחיד של התנאים והמסמכים הנדרשים לצורך קבלת רישיון עסק ממשרדי הממשלה נותני האישורים אשר מפורסם 
באתר האינטרנט. המפרט האחיד יאפשר למעוניינים בהקמת עסק לדעת מראש מה נדרש מהם ומונע מצב של חוסר אחידות או סתירות בדרישות.

הנגשת המידע בשקיפות ע”י העלאת המסמכים, התנאים, המדיניות והדרישות של רשות הרישוי המקומית כך שהמעוניינים להקים עסק יוכלו לדעת מראש מה נדרש מהם ואלו  מגבלות מטילה רשות הרישוי על סוגי עסקים.

תנאים נוספים שייקבעו לבעלי העסקים יחולו לאחר שלוש שנים או במועד חידוש הרישיון, לפי התאריך המוקדם מבניהם, אלא אם כן לשינוי יש השלכה מועטה של העסק או קיימות נסיבות המחייבות החלת התנאי בדחיפות על מנת להבטיח את מטרות הרישוי.

השגה – אפשרות הגשת השגה לגורם הנוגע בעניין של תנאי שהוצב לבעל עסק או מבקש רישיון (לרבות תנאי המופיע במפרט האחיד ולמעט תנאי שנקבע בחיקוק ) או על סירוב לתת לו רישיון עסק או שלילת רישיון.

הליך רישוי מזורז לעסקים שהסיכון הנשקף מהם קטן. במסגרת הליך זה מבקש הרישיון מגיש מראש את המסמכים הנדרשים ומצהיר על עמידתו בתנאים הנדרשים. המבקש יתחיל להפעיל את עסקו תוך חודש מהגשת הבקשה לאחר קבלת היתר מזורז מרשות הרישוי.

עדכון צו רישוי עסקים הקובע את העסקים טעוני הרישוי, הארכת תקופת הרישוי לסוגי עסקים רבים, קיצור תקופת הרישוי במקרים בהם מאפייני העסק מחייבים זאת, ביטול הצורך ברישיון לחלק מהעסקים, ביטול הצורך באישור של חלק מנותני האישור, הכול במידת האפשר.

אפשרות להטיל קנסות על עסקים שאינם מקיימים תנאי מרישיון העסק.

הרפורמה נכנסה לתוקף בהדרגתיות החל מה- 5/11/2013. בשלב זה פורסמו מפרטים ל-11 פריטים:


מפרטים מאושרים שפורסמו לסוף שנת 2016-יש לבדוק מעת לעת מפרטים נוספים שיפורסמו
 

קבוצה 1- בריאות, רוקחות, קוסמטיקה

1.1 בית מרקחת


קבוצה 2 – דלק ואנרגיה

2.1 ה’ גז – תיקון מכלים

2.2 א’ דלק לסוגיו – תחנת דלק ותדלוק


קבוצה 3 – חקלאות, בעלי חיים

3.1 בית מטבחיים, בית נחירה, בית שחיטה

3.4 ג’ חומרי הדברה, חומרי רעל לשימוש חקלאי – מכירתם


קבוצה 4 – מזון

4.2 א’ בית אוכל – בית קפה, מסעדה לרבות הגשת משקאות משכרים לצריכה במקום


קבוצה 5 – מים ופסולת

5.1 ב’ אשפה ופסולת, למעט פסולת חומרים מסוכנים – איסופה, הובלתה

5.3 ג’ שפכים וקולחין – הובלתם במכליות


קבוצה 6 – מסחר ושונות
[bookmark: _GoBack]קבוצה 7 – עינוג ציבורי, נופש וספורט
קבוצה 8 – רכב ותעבורה

8.9 א’ מוסך – מכונאות כללית, פחחות וצביעה (לרבות כלי רכב המונעים בגז)

8.4 ב’ הסעת נוסעים – תחנה מרכזית, כהגדרתה בפקודת התעבורה, תחנת רכבת מרכזית

קבוצה 9 – שרותי שמירה ואבטחה, נשק ותחמושת

קבוצה 10 – תעשיה, מלאכה, כימיה ומחצבים

10.8 ב’ חומרי חיטוי 

